Document ID: /fineweb-2-swissfilter-quality_10-filterrobots/filtered/01578.jsonl.gz/16

I forgårs fortalte undertegnede den potente historie om den arabiske premierløjtnant Malak Karnib, der skulle indsættes i Irak 1. februar.
Nu meddeler forsvarsminister Trine Bramsen, at alt er aflyst.
Den 25-årige libanesiske migrant og de danske soldater, der skal træne sikkerhedsstyrker i Irak, skal foreløbig blive i Danmark.
“Det vigtigste for mig er soldaternes sikkerhed,” siger den socialdemokratiske forsvarsminister.
Den arabiskkyndige officer og soldaterkammeraterne vil dog med kort varsel være klar til at tage til Irak.
*
Mere om Malak Karnib her
Ukendt kunstner: Muh-hammed. Modifikation.
De mange islamiske terrorsympatisører over hele verden har fået et nyt forbillede.
Manden, der nu leder Islamisk Stat, hedder Amir Mohammed Abdul Rahman al-Mawli al-Salbi, er islamisk lærd og en af terrorgruppens grundlæggere.
Den nyudnævnte terrorleder er af turkmensk afstemning. Han er født i byen Tal Afar i det nordvestlige Irak. Han var officer i diktatoren Saddam Husseins irakiske hær og fik tilnavnene: ‘Professoren’ og ‘Ødelæggeren’.
Amir al-Salbi er efter sigende en af de eneste ikke-arabere i Islamisk Stats ledelse.
Sunni-muslimen Amir al-Salbi er steget i graderne op gennem terrororganisationen qua sin baggrund som ‘islamisk lærd’. Han har en religiøs jurauddannelse i sharialov fra Mosul-universitetet i Irak.
Terrorlederen brugte sit kendskab til sharialovens paragraffer, da han uddelte de dødsdomme, der banede vejen for folkemordet på yazidierne i det nordlige Irak.
Yazidierne er et religiøst mindretal, som Islamisk Stat har forfulgt. Deres piger og kvinder blev taget som slaver og voldtaget af Islamisk Stat-jihadister, mens mændene blev dræbt i tusindvis.
Amir al-Salbi har, udover massemordet på yazidierne, haft ansvaret for Islamisk Stats terroraktioner over hele kloden.
Flere efterretningstjenester fortæller, at Amir al-Salbi lige nu bruger de fleste af sine kræfter på at genopbygge terrorbevægelsens magt og vinde de i dag noget yngre IS-jihadisters tillid.
Langt de fleste modne eller ældre IS-terrorister er i dag enten døde eller på flugt. Islamisk Stat bygger nu op fra bunden, og der er altid friske muslimske terroraspiranter.
Amir al-Salbi blev udråbt som islamisk terrorleder to døgn efter, at den forhadte og berygtede terrorleder Abu Bakr al-Baghdadi begik selvmord med amerikanske specialstyrker og en glubsk hund i hælene.
Abu Bakr al-Baghdadi detonerede i oktober 2019 efter islamisk forbillede en bombevest og tog livet af sig selv og sine børn i en tunnel under en terrorrede i Syrien.
Efterretningstjenesterne mener ikke, at Amir al-Salbi opholder sig i den syriske Idlib-provins, hvor hans terrorpartner al-Baghdadi mødte sine amerikanske banemænd.
Lige nu eftersøger man blandt andet terrorlederen i Tyrkiet, hvor Amir al-Salbis bror – Adel Salbi – er politisk aktiv i bevægelsen ‘Den Irakiske Turkmenske Front’. De to brødre menes at have haft nær kontakt indtil efteråret 2019.
Skulle du møde den morderiske muslim Amir Mohammed Abdul Rahman al-Mawli al-Salbi, så har du muligheden for at indkassere 33,6 millioner kroner. Det lyder den dusør på, som det amerikanske udenrigsministerium har udlovet til den, der finder terroristen.
Ironisk nok har det amerikanske militær haft fingrene i den eftersøgte terrorist før. I 2004 blev Amir al-Salbi fængslet på den amerikanske base Camp Bucca i Sydirak for sin tilknytning til Osama Bin Ladens al-Qaeda terrorgruppe. Her mødte Amir al-Salbi den senere leder af Islamisk Stat – Abu Bakr al-Baghdadi.
Det var under dette fængselsophold, at Abu Bakr al-Baghdadi planlagde og udviklede sit islamiske terror-kalifat.
De to islamister kom dog på fri fod og kunne fortsætte deres terrorregimente indenfor rammerne af det, der blev til Islamisk Stat.
Se også
Nørrebro-moské fik 4,9 millioner kroner fra Saudi-Arabien: “… en hjælp til samfundet og til danske muslimer”
Om få dage skal den libanesiske migrant Malak Karnib efter planen repræsentere det danske militær i Irak.
Det er 25-årige Malak Karnibs første udsendelse til Mellemøsten som arabiskkyndig officer i det danske forsvar.
Malak Karnib taler det lokale sprog, og hun skal fungere som bindeled mellem de irakiske soldater og befolkningen og det danske militær.
Premierløjtnant Karnib kommer fra et traditionelt muslimsk hjem, og hun er vokset op i den berygtede mellemøstlige ghetto ‘Trekanten’ i Holstebro. Her bor 3137 mennesker, og over 40 procent af dem er arbejdsløse eller modtager sociale ydelser.
Malak Karnibs far – Fouad Saleh Karnib – er lokalpolitiker hos Det Radikale Venstre, og hendes mor er iklædt det traditionelle sharia-tørklæde, der er påkrævet i Mellemøsten.
Malak Karnibs libanesiske far ser – ligesom mange andre arabiske migranter – ikke den fejlslagne integration i Danmark som et større problem:
“De personer, der har været involveret i ballade, er en meget lille gruppe indvandrere. Alle de gode historier om os indvandrere i resten af landet forsvinder,” siger Fouad Karnib.
Den struttende officer Malak Karnib fortæller stolt, at hun gennem sin opvækst deltog i alle klassens børnefødselsdage … både hos drenge og piger.
Malak Karnib stillede op for Venstre ved kommunalvalget i 2013, hvor hun håbede, at hendes kandidatur kunne får flere udlændinge til at stemme. Det blev til 262 stemmer.
Den danske hær sender – efter den nuværende plan – sin libanesiske spydspids ind i Irak (via Kuwait) 1. februar 2020.
Det er ikke kun i Danmark, at de islamofile myndigheder henter terrorister hjem fra Islamisk Stat.
Sent fredag landede en IS-terrorist i lufthavnen i Oslo. Der er tale om en 29-årig pakistansk kvinde, der savner lægehjælp og skandinavisk velfærd efter opholdet i Islamisk Stat.
Kvinden har efter myndighedernes vurdering været medlem af terrorgrupperne Islamisk Stat og Jabhat al-Nusra (en del af Osama Bin Ladens al-Qaeda). Én terrorgruppe var ikke nok for den muslimske mor til to børn.
Den pakistanske kvinde drager til Islamisk Stat i slutningen af 2012, hvor hun bliver gift med terrorlederen Abu Safiyyah (se foto). Abu Safiyyah var en chilensk konvertit opvokset i Norge, der tidligere hed Bastian Vasquez. I Norge var Abu Safiyyah / Bastian Vasquez medlem af islamistgruppen ‘Profetens Ummah’, som var det norske modstykke til danske Kaldet til Islam. Abu Safiyyah formodes dræbt i foråret 2015 i Syrien. Han blev angiveligt henrettet af andre islamister.
Ligesom man har set i flere danske terrorsager, er det indvandrerfamilien i Skandinavien, der kæmper for, at deres familiemedlemmer må komme ‘hjem’ igen.
‘Hun var en helt almindelig norsk kvinde,’ siger to pakistanske søstre til den 29-årige burkaklædte IS-terrorist.
Nu betaler nordmændene regningen for multikulturens glæder.
*
Mere om Profetens Ummah, der også har forbindelser til det danske islamistmiljø, hos Document
Den svenske billedkunstner og kunsthistoriker Lars Vilks skriver om kunst og terror-konferencen på Christiansborg på sin blog:
“Lördagen den 25 januari blir det en konferens om konst och terror på Christiansborg i Köpenhamn.
H M Brix (Helle Merete Brix, red.)
I februari kommer det också att utges en bok (Når kunsten terroriseres, red.) i ämnet med bidrag från deltagare i konferensen.
Min del i detta projekt har varit att skriva om bildkonsten. Det var ett större arbete än jag först hade tänkt mig och många intressanta exempel har jag letat fram. Det som har dragit till sig mest konstaktivitet är Baader-Meinhof ligan och 9/11. I båda dessa fall har det diskuterats om terroristverksamheten i sig kan betraktas som konstverk. Det finns intressanta kopplingar mellan Baader-Meinhof och Situationismen. 9/11 kan ses (om man frångår den etiska aspekten) som ett sublimt modernistiskt verk, men självfallet omedvetet från upphovsmännens sida. En stor del av de verk som producerats ägnar sig åt mediering och visuellt språk. Jag har också tagit mig an musiken. Även här finns det en hel del intressanta inslag både inom den populära och den ”seriösa* genren.”
Nu blander Uffe Elbæks tropper sig i Enhedslistens pikante sex-drama.
En drukfest i borgmester Ninna Hedeager Olsens hjem ender med voldtægtsanklager, og borgmesteren beskylder desuden sin yngre bolleven for blufærdighedskrænkelse.
Torsdag bliver Ninna Hedeager Olsens 31-årige bolleven frikendt for voldtægt af en lesbisk kvinde samt blufærdighedskrænkelsen af Enhedslistens borgmester.
Den tidligere kampagneleder fra Alternativet – Dorte Olsen – er tydeligt frustreret over frifindelsen af den 31-årige mand i Østre Landsret:
“Voldtægtsforbryderen skal bare spille dum og sige: ‘Jeg vidste ikke, at hun ikke havde lyst til sex.’ Så er han frikendt,” skriver Dorte Olsen.
De barske ord, der underkender landsrettens kendelse, falder kort tid efter, at den 31-årige mand har fået dommerens ord for, at han IKKE er voldtægtsforbryder.
Alternativets Dorte Olsen underkender altså landsretten og dømmer en uskyldig mand på de sociale medier.
Meningen er klar. Hvis en mand kan blive frikendt i sex-dramaet, der har udspillet sig i borgmesterens soveværelse, så kan alle voldtægtsforbrydere ifølge Dorte Olsen gå fri, hvis de blot gør som den frikendte mand, der ikke mente, at han havde voldtaget nogen.
Dorte Olsen arbejdede under forårets valgkamp som kampagneleder for Alternativets Carolina Magdalene Maier. Den tidligere politiske ordfører og gruppeformand på Christiansborg røg ud af dansk politik ved folketingsvalget i 2019.
Alternativets rejse- og flyveglade Carolina Maier måtte sande, at vælgerne ikke bryder sig om klimahyklere i folketinget. Dorte Olsens valgkampagne kunne ikke rette op på Maiers blakkede omdømme. Alternativets vælgere foretrak i stedet en pakistansk islamist.
Dorte Olsen er i modsætning til Carolina Magdalene Maier stadig medlem af Alternativet, og hun har høje tanker om sig selv:
“Jeg tilhører den ypperste elite … Jeg er humanist,” erklærer Dorte Olsen i 2017.
Det tilkommer åbenbart medlemmer af ‘den ypperste elite’ at dømme en uskyldig mand for voldtægt.
Alternativets forhenværende kampagneleder overtrumfer en dommer i Østre Landsret.
*
Mere om den politiske hetz mod den frikendte mand på Document
Se også
Tommy Robinson i København, 18. januar 2020: “Telling the truth can never be radicalizing.”
Salen er fyldt med unge højskoleelever, mens en burkaklædt kvinde holder oplæg om islam.
Dette er et tilbagevendende syn på Krogerup Højskole i Nordsjælland, der jævnligt inviterer burkaklædte islamister, der går i ‘dialog’ om den kvindefornedrende burka.
“Disse oplæg er altid virkelig berigende for os og eleverne … Det tydeliggør, hvordan niqab ikke står i vejen for en god og berigende dialog,” fortæller den anonyme islamist på højskolen.
Der er ikke muligt at identificere den tildækkede islamist. Men tidligere har den 31-årige burkaklædte Sarah Ali holdt oplæg på den islamiserede højskole.
Sarah Ali har en fortid på det venstreorienterede Det Fri Gymnasium på Nørrebro, der har en tæt tilknytning til det venstreradikale miljø i København. Sarah Ali kalder sig ‘Sarah Lima’ på de sociale medier.
Licensbetalerne har kunnet opleve Sarah Ali i burka i tv-programmet ‘Sarahs niqab-fængsel – ramt af burka-forbuddet’, der blev sendt på Danmarks Radio i efteråret 2019.
Burkaen er på ingen måde et sjældent syn på Krogerup Højskole. I januar 2018 kan de unge højskoleelever opleve hele tre burkaklædte islamister, der spreder religiøs propaganda under dække af at være ‘dialogsøgende’.
Burkaen er et symbol, der bruges i en særlig radikaliseret del af islam, der kaldes salafisme.
Salafismens ideologi kendes fra Islamisk Stat og al-Qaeda, der har leveret størstedelen af de terrorister, der de seneste år har slået til i Europa.
Alligevel finder Krogerup Højskole det uproblematisk at huse salafistiske islamister.
Krogerup Højskole har i længere tid været involveret i promoveringen og kampen for burkaen i Danmark. I sommeren 2018 deltager mindst fem kvinder fra højskolen i en demonstration på Bornholm, hvor de iklæder sig den salafistiske burka.
“Vi har hørt, at der kun er tale om 250 kvinder, som bærer burka, og hvor det er en lille del, som er underlagt social kontrol, så det er ikke et spørgsmål om undertrykkelse,” fortæller Sofie Jespersen fra Krogerup Højskole.
Den danske højskoletradition bliver altså ikke bare brugt til at informere om den salafistiske burka. Der drives en aktivistisk kamp til fordel for tildækning af kvinder.
Især de venstreorienterede dele af det politiske spektrum omfavner islam. Og der er tydeligvis aftryk af ræverøde politiske holdninger overalt på Krogerup Højskole.
Højskoleforstanderen Rasmus Meyer har en fortid som kampagneleder og politisk rådgiver for SF – Socialistisk Folkeparti. Rasmus Meyer har desuden arbejdet som koordinator, da USA’s præsident Barack Obama stormede ind i Det Hvide Hus i 2008.
Rasmus Meyer er gift med journalisten Lea Korsgaard, der er kendt som grundlægger af det politisk korrekte medie Zetland – der nærmest er Det Radikale Venstres partipolitik i skreven form.
Journalisten Lea Korsgaard har en fortid på Politiken, der er kendt for sit juridiske forlig med efterkommerne til den islamiske profet Muhammed. Politiken giver i 2010 de mange muslimer en undskyldning for de satiriske Muhammedtegninger.
Højskolelederen Rasmus Meyer bor med Lea Korsgaard på Krogerup Højskole, og han bruger sin hustru som underviser på den islamglade institution. Desuden findes flere journalister med mangeårig baggrund fra Danmarks Radio på højskolens medarbejderliste.
Som altid er det de danske skatteydere, der får regningen, når den venstreorienterede elite spreder islams værdier og den hadske salafisme.
Danske folkehøjskoler modtager enorme økonomiske tilskud fra staten. I 2020 beløber det sig til cirka 600 millioner kroner.
Det er altså danskerne, der betaler for, at Krogerup Højskole kan udbrede den mest ekstreme form for islam.
Siden sommeren 2018 har det været forbudt at bære burka i det offentlige rum. Lovens ord bekymrer tydeligvis ikke den statsstøttede elite i Nordsjælland.
Allah er stor på Krogerup Højskole.
Se også
Tommy Robinson om Deadline-postulater: “Det er ren løgn. Hvis det var sandt, ville der være beviser på det.”
Det slår gnister i Enhedslisten efter frifindelsen af et tidligere magtfuldt medlem, der har været anklaget for voldtægt og blufærdighedskrænkelse i dobbeltsengen hos borgmester Ninna Hedeager Olsen.
Folketingskandidaten Lea Maria Kielsholm går til angreb på partifællen, der i den forgangne uge blev pure frikendt i Østre Landsret. Dommerens ord preller af på politikeren:
“Uanset hvad der er op og ned i sagen (voldtægtsanklagerne, red.), har jeg ikke en millimeter af tillid til ham (den frikendte 31-årige mand, red.),” skriver Lea Maria Kielsholm på Facebook hos partifællen Per Clausen.
Den 25-årige Lea Maria Kielsholm beskriver den frikendte partikollega som ‘hyklerisk’, og hun understreger, at han ikke længere kan regne med hendes tillid.
Voldtægtsanklager kan ikke bare viskes væk i Enhedslisten. Hvis du er sigtet, er du skyldig.
Før voldtægtssagen bryder ud i foråret efter drukfesten i teknik- og miljøministerens lejlighed, har den frifundne 31-årige mand en magtfuld position i Enhedslisten.
Den 31-årige mand er bestyrelsesformand og politisk samarbejdspartner med borgmester Ninna Hedeager Olsen. De to kombinerer desuden det politiske arbejde med hed sex og er såkaldte ‘bollevenner’ i en periode.
Efter voldtægtsanklagerne må den 31-årige mand trække sig fra alle sine tillidsposter i Enhedslisten, og han mister hele sit politiske liv, da han ryger bag tremmer.
Selvom han i dag er frikendt for alle anklager, mener folketingskandidaten Lea Maria Kielsholm ikke, at den tidligere sigtede skal tages til nåde.
“Han fortjener ikke en undskyldning,” lyder det kontant fra Lea Maria Kielsholm.
Enhedslistens interne magtsystem står tydeligvis over danske domstole. Selvom man er pure frikendt i det danske retssystem, så kan man sagtens blive dømt internt i Enhedslisten, der fra begyndelsen beskrev den 31-årige som “gerningsmanden” og den lesbiske kvinde, der mente sig voldtaget, som “offeret”.
Det 31-årige tidligere bestyrelsesmedlem ser ud til at gå en hård tid i møde, når hans tidligere politiske venner dolker ham i ryggen.
Forsvarsadvokaten, der fik sin klient frikendt, lægger ikke fingre imellem, når hun beskriver den kynisme, Enhedslisten har udvist:
»Han har mistet sit netværk og sine venner. Han formulerede det meget fint i retten og sagde: »Jeg har mistet det, jeg lavede fra 09-17 og fra 17-09.« Hans politiske kammerater var hans liv og hans identitet,« siger forsvarsadvokat Hannah Krog.
I dag har de tidligere ræverøde kammerater vendt ryggen til det tidligere magtfulde bestyrelsesmedlem. En mand, der ironisk nok har været en ivrig forkæmper for en skærpet lovgivning i sager med voldtægt.
Enhedslistens Lea Kielsholm er opstillet i Vestjyllands Storkreds, og hun har været folketingskandidat siden 2014 – uden at komme i folketinget for Liste Ø.
Lea Maria Kielsholm er uddannet social- og sundhedsassistent, og hun har desuden været bestyrelsesmedlem i en lokalafdeling af Dansk Flygtningehjælp.
Enhedslistens Lea Maria Kielsholm har ikke tænkt sig at tage sin partifælle til nåde. I hendes øjne er den 31-årige en hyklerisk voldtægtsmand – selvom en dommer har frikendt ham.
Enhedslistens interne domstol vækker minder om Sovjetunionens og DDR’s barske regimer.
*
Tidligere har en kommunalpolitiker fra Enhedslisten også problematiseret frifindelsen af borgmesterens forhenværende sexven.
Kommunisten Anne Mette Omø Carlsen mener, at frifindelsen viser, at man kan slippe afsted med voldtægt.